4.

Príloha IV k nariadeniu (EÚ) č. 965/2012 sa mení takto: a) Všetky odkazy na nariadenie (ES) č. 1702/2003 sa nahrádzajú odkazmi na nariadenie (EÚ) č. 748/2012. b) Dopĺňa sa táto podčasť CAT.GEN.105: „CAT.GEN.105 Turistické motorové klzáky, motorové vetrone a balóny so zmiešaným vzduchom a) Motorové vetrone s výnimkou turistických motorových klzákov musia byť prevádzkované a vybavené v súlade s požiadavkami, ktoré sa uplatňujú pri vetroňoch. b) Turistické motorové klzáky musia byť prevádzkované podľa požiadaviek na: 1. letúny, ak majú motorový pohon, a 2. vetrone, ak nie sú prevádzkované s použitím motora. c) Turistické motorové klzáky musia byť vybavené v súlade s požiadavkami, ktoré sa uplatňujú pri letúnoch, pokiaľ nie je v odseku CAT.IDE.A. stanovené inak. d) Balóny so zmiešaným vzduchom sa musia prevádzkovať v súlade s požiadavkami na teplovzdušné balóny.“ c) V podčasti CAT.GEN.MPA.180 sa v písmene a) body 5 a 6 nahrádzajú takto: „5. úradne overená kópia osvedčenia leteckého prevádzkovateľa (AOC) vrátane anglického prekladu, pokiaľ bolo AOC vydané v inom jazyku; 6. prevádzkové špecifikácie zodpovedajúce danému typu lietadla, ktoré boli vydané spolu s AOC vrátane anglického prekladu, pokiaľ boli prevádzkové špecifikácie vydané v inom jazyku;“. d) V PODČASTI A – VŠEOBECNÉ POŽIADAVKY sa vkladá tento ODDIEL: „ODDIEL 2 Bezmotorové lietadlá CAT.GEN.NMPA.100 Zodpovednosť veliteľa lietadla a) Veliteľ lietadla: 1. je zodpovedný za bezpečnosť všetkých členov posádky a cestujúcich na palube od chvíle, keď nastúpi na palubu lietadla, až kým neopustí lietadlo na konci letu; 2. je zodpovedný za prevádzku a bezpečnosť lietadla: i) v prípade balónov, od chvíle, keď sa začne napĺňanie obálky, až po jej vypustenie, pokiaľ veliteľ lietadla nedelegoval zodpovednosť na inú kvalifikovanú osobu počas fázy plnenia až do príchodu veliteľa lietadla, ako sa uvádza v prevádzkovej príručke; ii) v prípade vetroňov od chvíle začiatku vzletu až do okamihu, keď sa vetroň úplne zastaví po skončení letu; 3. je oprávnený vydávať všetky príkazy a prijímať všetky primerané opatrenia s cieľom zaistiť bezpečnosť lietadla a osôb a/alebo majetku prepravovaného na jeho palube v súlade s bodom 7.c. prílohy IV k nariadeniu (ES) č. 216/2008; 4. je oprávnený odmietnuť prepravu alebo vykázať z paluby akúkoľvek osobu, ktorá môže predstavovať potenciálne ohrozenie bezpečnosti lietadla alebo osôb na jeho palube; 5. nedovolí v lietadle prepravu osoby, ktorá sa zdá byť pod vplyvom alkoholu alebo drog v takej miere, ktorá by pravdepodobne ohrozila bezpečnosť lietadla alebo osôb na jeho palube; 6. zabezpečuje, aby boli všetci cestujúci poučení o bezpečnosti; 7. zabezpečuje, aby všetky prevádzkové postupy a kontrolné zoznamy boli v súlade s prevádzkovou príručkou; 8. zabezpečuje, aby sa predletová prehliadka vykonala v súlade s požiadavkami prílohy I (časť M) k nariadeniu (ES) č. 2042/2003; 9. presvedčí sa, že príslušné núdzové vybavenie je ľahko prístupné na okamžité použitie; 10. plní príslušné požiadavky prevádzkovateľovho programu hlásenia udalostí; 11. plní všetky obmedzenia letového času a času v službe a požiadavky na odpočinok, ktoré sa vzťahujú na jeho činnosť; 12. ak vykonáva povinnosti pre viacerých prevádzkovateľov: i) uchováva svoje individuálne záznamy týkajúce sa letového času, času v službe a času odpočinku, ako je uvedené v platných požiadavkách FTL a ii) poskytuje každému prevádzkovateľovi údaje potrebné na plánovanie činnosti v súlade s platnými požiadavkami na obmedzenia letového času (FTL). b) Veliteľ lietadla nevykonáva služobné povinnosti v lietadle: 1. ak je pod vplyvom psychoaktívnych látok alebo alkoholu, alebo ak nie je spôsobilý na ich plnenie kvôli zraneniu, únave, vplyvu liekov, chorobe alebo z iných podobných dôvodov; 2. ak neuplynul primeraný čas po hĺbkovom potápaní alebo po darovaní krvi; 3. ak nie sú splnené príslušné zdravotné požiadavky; 4. ak je akákoľvek pochybnosť o tom, či môže plniť pridelené povinnosti, alebo 5. ak vie alebo má podozrenie, že trpí únavou, ako je uvedené v bode 7.f prílohy IV k nariadeniu (ES) č. 216/2008, alebo sa cíti nespôsobilý do takej miery, že by mohol byť ohrozený let. c) Veliteľ lietadla v núdzovom prípade, ktorý si vyžaduje okamžité rozhodnutie a konanie, prijme akékoľvek opatrenie, ktoré považuje za daných okolností za potrebné v súlade s bodom 7.d prílohy IV k nariadeniu (ES) č. 216/2008. V takýchto prípadoch sa môže v záujme bezpečnosti odchýliť od prepisov, prevádzkových postupov a metód. d) Veliteľ balóna: 1. je zodpovedný za predletovú inštruktáž osôb asistujúcich pri naplnení a vypustení obálky; 2. zabezpečuje, aby žiadna osoba na palube alebo v bezprostrednej blízkosti balóna nefajčila a 3. zabezpečuje, aby všetky osoby asistujúce pri naplnení a vypustení obálky mali na sebe príslušný ochranný odev. CAT.GEN.NMPA.105 Ďalší člen posádky balóna a) Ak balón prepravuje viac ako 19 cestujúcich, na palube musí byť prítomný najmenej jeden ďalší člen posádky s primeranou praxou a výcvikom, ktorý pomáha cestujúcim v prípade núdzového stavu. b) Ďalší člen posádky nevykonáva služobné povinnosti v balóne: 1. ak je pod vplyvom psychoaktívnych látok alebo alkoholu; 2. ak nie je spôsobilý kvôli zraneniu, únave, vplyvu liekov, choroby alebo z iných podobných dôvodov alebo 3. ak neuplynul primeraný čas po hĺbkovom potápaní alebo po darovaní krvi. CAT.GEN.NMPA.110 Právomoc veliteľa lietadla Prevádzkovateľ prijme všetky primerané opatrenia, aby zabezpečil, že všetky osoby na palube lietadla poslúchnu všetky oprávnené rozkazy vydané veliteľom lietadla na zabezpečenie bezpečnosti lietadla a osôb alebo majetku na jeho palube. CAT.GEN.NMPA.115 Spoločný jazyk Prevádzkovateľ zabezpečuje, aby sa všetci členovia posádky mohli navzájom dohovoriť spoločným jazykom. CAT.GEN.NMPA.120 Prenosné elektronické zariadenia Prevádzkovateľ nikomu nepovoľuje používať na palube lietadla prenosné elektronické zariadenie (PED), ktoré môže nepriaznivo ovplyvniť výkonnosť palubných systémov a vybavenia, a prijme všetky primerané opatrenia, aby zabránil používaniu takýchto zariadení. CAT.GEN.NMPA.125 Informácie o palubnom núdzovom vybavení a vybavení na prežitie Prevádzkovateľ zabezpečuje, aby boli kedykoľvek k dispozícii zoznamy obsahujúce informácie o palubnom núdzovom vybavení a vybavení na prežitie, ktoré sú na palube všetkých jeho lietadiel, aby ich mohol kedykoľvek oznámiť koordinačným strediskám pátrania a záchrany (RCC). CAT.GEN.NMPA.130 Alkohol a narkotiká Prevádzkovateľ prijme všetky primerané opatrenia, aby zabezpečil, že nikto nenastúpi alebo nebude vnútri lietadla pod vplyvom alkoholu alebo narkotík v takej miere, ktorá môže ohroziť bezpečnosť lietadla alebo osôb na palube. CAT.GEN.NMPA.135 Ohrozovanie bezpečnosti Prevádzkovateľ prijme všetky primerané opatrenia, aby zabezpečil, že žiadna osoba nebude konať nerozvážne alebo nedbalo, alebo že nevykoná úkon, čím by: a) ohrozila lietadlo alebo osoby na jeho palube alebo na zemi alebo b) spôsobila alebo dovolila, aby lietadlo ohrozilo akúkoľvek osobu alebo majetok. CAT.GEN.NMPA.140 Povinné doklady, príručky a informácie na palube a) Pri každom lete musia byť na palube tieto dokumenty, príručky a informácie vo forme originálov alebo ich kópií, pokiaľ nie je stanovené inak: 1. letová príručka lietadla (AFM) alebo rovnocenný(-é) dokument(-y); 2. originál osvedčenia o zápise do registra; 3. originál osvedčenia letovej spôsobilosti (CofA); 4. hlukové osvedčenie, ak je to použiteľné; 5. kópia osvedčenia leteckého prevádzkovateľa (AOC); 6. prevádzkové špecifikácie zodpovedajúce danému typu lietadla, ktoré boli vydané spolu s AOC, ak je to použiteľné; 7. povolenie palubnej rádiovej stanice, ak je to použiteľné; 8. doklad(-y) o poistení zodpovednosti za škodu spôsobenú prevádzkou lietadla tretej strane; 9. palubný denník lietadla alebo rovnocenný dokument; 10. technický denník lietadla v súlade s prílohou I (časť M) k nariadeniu (ES) č. 2042/2003, ak je to použiteľné, 11. zoznam minimálneho vybavenia (MEL) alebo zoznam odchýlok usporiadania(CDL), ak je to použiteľné, 12. podrobnosti podaného letového plánu letových prevádzkových služieb (ATS), ak je to použiteľné; 13. platné a vyhovujúce letecké mapy plánovanej trate letu a všetkých tratí, ktorými môže viesť prípadná odchýlka od plánovanej trate; 14. informácie o postupoch a vizuálnych signáloch, ktoré majú používať zakročujúce lietadlá alebo lietadlá, proti ktorým sa zakročuje; 15. informácie týkajúce sa služieb pátrania a záchrany pre oblasť plánovaného letu; 16. príslušné oznámenia pre pracovníkov zabezpečujúcich leteckú prevádzku (NOTAM) a dokumentácia leteckej informačnej služby (AIS) z prípravy letu; 17. príslušné meteorologické informácie; 18. zoznamy cestujúcich, ak je to použiteľné; 19. v prípade vetroňov dokumentácia o hmotnosti a vyvážení a v prípade balónov dokumentácia o hmotnosti; 20. prevádzkový letový plán, ak je to použiteľné, a 21. akákoľvek iná dokumentácia, ktorá sa môže týkať letu alebo ktorú požadujú štáty, nad ktorých územím sa má uskutočniť let. b) Bez ohľadu na písmeno a) môžu uvedené dokumenty, príručky a informácie zostať uložené v sprievodnom vozidle alebo na letisku alebo mieste prevádzky v prípade letov, ktoré plánujú: 1. vzlietnuť a pristáť na tom istom letisku alebo mieste prevádzky alebo 2. zotrvať v miestnej oblasti stanovenej v prevádzkovej príručke. CAT.GEN.NMPA.145 Poskytnutie dokumentov a záznamov Veliteľ lietadla v primeranom čase od požiadania poskytne dokumentáciu, ktorá musí byť uložená na palube, osobe splnomocnenej leteckým úradom. CAT.GEN.NMPA.150 Preprava nebezpečného nákladu a) Preprava nebezpečného nákladu nie je povolená s výnimkou prípadu, keď: 1. náklad nepodlieha Technickým pokynom na bezpečnú leteckú prepravu nebezpečného tovaru (dokument ICAO 9284-AN/905) v súlade s časťou 1 týchto pokynov alebo 2. náklad prepravujú cestujúci alebo členovia posádky, alebo sa nachádza v batožine, v súlade s časťou 8 Technických pokynov. b) Prevádzkovateľ stanoví postupy na zabezpečenie toho, že sa prijmú všetky primerané opatrenia, ktoré zabránia neúmyselnému preneseniu nebezpečného nákladu na palubu. c) Prevádzkovateľ poskytne pracovníkom potrebné informácie, ktoré im umožnia, aby uplatňovali svoju zodpovednosť.“ e) V podčasti CAT.OP.MPA.151 sa vkladá toto písmeno a1): „a1) Bez ohľadu na písmená b) až d) podčasti CAT.OP.MPA.150 v prípade prevádzky letúnov ELA2 v podmienkach VFR cez deň, ktoré vzlietajú a pristávajú na tom istom letisku alebo mieste prevádzky, prevádzkovateľ v prevádzkovej príručke uvedie minimálnu konečnú zálohu paliva. Táto minimálna konečná záloha paliva nesmie byť menšia ako množstvo potrebné na 45-minútový let.“ f) V PODČASTI B – PREVÁDZKOVÉ POSTUPY sa vkladá tento ODDIEL: „ODDIEL 2 Bezmotorové lietadlá CAT.OP.NMPA.100 Použitie letísk a miest prevádzky Prevádzkovateľ používa len také letiská a miesta prevádzky, ktoré sú vhodné pre dané typy lietadiel a dané druhy prevádzky. CAT.OP.NMPA.105 Postupy na obmedzenie hluku – balóny a motorové vetrone Veliteľ lietadla zohľadňuje účinok hluku lietadiel, pričom zabezpečí, že bezpečnosť bude mať prioritu pred obmedzením hluku. CAT.OP.NMPA.110 Zásoba a plánovanie paliva alebo záťaže – balóny a) Prevádzkovateľ zabezpečuje, aby palivo alebo záťaž na palube boli dostatočné na plánovanú dĺžku letu a rezervných 30 minút letu. b) Výpočet zásoby paliva alebo záťaže je založený minimálne na týchto prevádzkových podmienkach, za akých má byť let vykonaný: 1. na údajoch poskytnutých výrobcom balóna; 2. na predpokladaných hmotnostiach; 3. na očakávaných meteorologických podmienkach a 4. na postupoch a obmedzeniach zo strany poskytovateľa (poskytovateľov) leteckých navigačných služieb. c) Výpočet sa zdokumentuje v prevádzkovom letovom pláne. CAT.OP.NMPA.115 Preprava osobitných kategórií cestujúcich (SCP) Osoby, pri ktorých preprave na palube lietadla sa vyžadujú osobitné podmienky, pomoc a/alebo zariadenia, sa považujú za osobitnú kategóriu cestujúcich a prepravujú sa za podmienok, ktoré zaručia bezpečnosť lietadla a osôb na jeho palube, podľa postupov zavedených prevádzkovateľom. CAT.OP.NMPA.120 Inštruktáž cestujúcich Prevádzkovateľ zabezpečuje, aby boli cestujúci pred letom alebo v prípade potreby počas letu poučení o bezpečnosti. CAT.OP.NMPA.125 Príprava na let Pred začatím letu sa veliteľ lietadla: a) všetkými primeranými dostupnými prostriedkami ubezpečí, že pozemné zariadenia vrátane dostupného komunikačného zariadenia a navigačných prostriedkov priamo požadované pre daný let v záujme bezpečnej prevádzky lietadla sú vhodné pre daný typ prevádzky, v ktorej sa uskutočňuje let a b) oboznámi so všetkými dostupnými meteorologickými informáciami, ktoré sa týkajú plánovaného letu. Príprava na let, ktorý neprebieha v blízkosti miesta odletu, zahŕňa: 1. štúdium dostupných aktuálnych hlásení a predpovedí počasia a 2. plánovanie náhradného postupu s cieľom pripraviť sa na možnosť, že by sa let z dôvodu poveternostných podmienok nemohol dokončiť podľa plánu. CAT.OP.NMPA.130 Predkladanie letového plánu ATS a) Ak nebol predložený letový plán letových prevádzkových služieb (ATS) z dôvodu, že si to nevyžadujú pravidlá lietania, je potrebné poskytnúť zodpovedajúce informácie, ktoré by v prípade potreby umožnili aktivovať pohotovostné služby. b) Pri prevádzke z miesta, kde je nemožné predložiť letový plán ATS, veliteľ lietadla alebo prevádzkovateľ musia tento plán odoslať čo najskôr po vzlete lietadla. CAT.OP.NMPA.135 Zabezpečenie priestoru pre cestujúcich a pilotov – balóny Veliteľ lietadla v záujme bezpečnosti zabezpečuje pred vzletom, pristátím, a kedykoľvek to považuje za potrebné, aby: a) všetko vybavenie a batožina boli správne zabezpečené a b) bola možná núdzová evakuácia. CAT.OP.NMPA.140 Fajčenie na palube Fajčenie na palube vetroňa alebo balóna nie je povolené. CAT.OP.NMPA.145 Meteorologické podmienky Veliteľ lietadla začne a bude pokračovať v lete podľa VFR, iba ak sa v najnovších dostupných meteorologických informáciách uvádza, že poveternostné podmienky na trati a na mieste plánovaného pristátia budú v predpokladanom čase prevádzky na úrovni príslušných prevádzkových miním pre let podľa VFR alebo budú lepšie. CAT.OP.NMPA.150 Ľad a iné znečistenia – postupy na zemi Veliteľ lietadla začne vzlet, iba ak je lietadlo očistené od všetkých nánosov, ktoré by mohli nepriaznivo ovplyvniť výkonnosť alebo ovládateľnosť lietadla, okrem výnimiek povolených v súlade s letovou príručkou lietadla (AFM). CAT.OP.NMPA.155 Podmienky vzletu Veliteľ lietadla sa musí pred začatím vzletu presvedčiť o tom, že podľa jemu dostupných informácií počasie na mieste prevádzky alebo na letisku nebráni bezpečnému vzletu a odletu. CAT.OP.NMPA.160 Simulované mimoriadne situácie počas letu Veliteľ lietadla zabezpečuje, aby sa pri preprave cestujúcich nevykonávali simulácie mimoriadnych alebo núdzových situácií, ktoré si vyžadujú použitie mimoriadnych alebo núdzových postupov. CAT.OP.NMPA.165 Riadenie palivového a záťažového systému počas letu – balóny Veliteľ lietadla v pravidelných intervaloch kontroluje, či množstvo zostávajúceho použiteľného paliva a záťaže nie je menšie ako množstvo paliva a záťaže potrebné na dokončenie plánovaného letu a záloha plánovaná na pristátie. CAT.OP.NMPA.170 Použitie prídavného kyslíka Veliteľ lietadla zabezpečuje, aby členovia letovej posádky, ktorí vykonávajú povinnosti nevyhnutné na bezpečnú prevádzku lietadla počas letu, využívali dávku prídavného kyslíka vždy, keď budú tlakové pomery v kabíne zodpovedajúce nadmorskej výške väčšej ako 10 000 ft v trvaní viac ako 30 minút, a vždy, keď budú tlakové pomery v kabíne zodpovedajúce nadmorskej výške nad 13 000 ft. CAT.OP.NMPA.175 Podmienky na priblíženie a pristátie Veliteľ lietadla sa pred začatím priblíženia na pristátie presvedčí, že podľa jemu dostupných informácií počasie na plánovanom letisku alebo mieste prevádzky a stav povrchu, ktorý zamýšľa použiť, nebudú brániť bezpečnému priblíženiu a pristátiu. CAT.OP.NMPA.180 Prevádzkové obmedzenia – teplovzdušné balóny a) Teplovzdušný balón nesmie pristávať v noci okrem núdzových prípadov. b) Teplovzdušný balón môže vzlietnuť v noci za predpokladu, že má dostatok paliva na pristátie cez deň. CAT.OP.NMPA.185 Prevádzkové obmedzenia – vetrone Vetroň je možné prevádzkovať iba cez deň.“ g) V podčasti CAT.POL.A.240 sa v písmene b) bode 4 odkaz na „ORO.OPS“ nahrádza odkazom na „ORO.FC“. h) V podčasti CAT.POL.A.310 sa dopĺňa toto písmeno e): „e) Požiadavky uvedené v písmene a) bodoch 3, 4 a 5, v písmene b) bode 2 a v písmene c) bode 2 sa nevzťahujú na prevádzku VFR počas dňa.“ i) V podčasti CAT.POL.A.405 sa v písmene b) odkaz na „CAT.POL.A.405 písm. b) alebo c)“ nahrádza odkazom na „CAT.POL.A.400 písm. b) alebo c)“. j) V PODČASTI C – VÝKONNOSŤ LIETADIEL A PREVÁDZKOVÉ OBMEDZENIA sa vkladajú tieto ODDIELY 4 a 5: „ODDIEL 4 Vetrone CAT.POL.S.100 Prevádzkové obmedzenia a) V každej fáze prevádzky musí naloženie, hmotnosť a poloha ťažiska (CG) vetroňa vyhovovať obmedzeniam stanoveným v AFM alebo v prevádzkovej príručke, ak táto príručka obsahuje prísnejšie požiadavky. b) Štítky, zoznamy, označenia prístrojov alebo ich kombinácia, v ktorých sa uvádzajú prevádzkové obmedzenia predpísané v letovej príručke lietadla (AFM) na účely vizuálneho zobrazenia, musia byť vo vetroni zobrazené. CAT.POL.S.105 Váženie a) Prevádzkovateľ zabezpečuje, aby sa hmotnosť a ťažisko vetroňa určili skutočným zvážením pred prvým uvedením do prevádzky. Kumulované účinky modifikácií a opráv na hmotnosť a vyváženie sa musia započítať a riadne zdokumentovať. Tieto informácie sa musia poskytnúť veliteľovi lietadla. Ak nie je vplyv modifikácií na hmotnosť a vyváženie presne známy, vetrone sa musia opäť zvážiť. b) Váženie vykonáva buď výrobca vetroňa, alebo sa vykonáva v súlade s nariadením (ES) č. 2042/2003, ak je to uplatniteľné. CAT.POL.S.110 Výkonnosť Veliteľ lietadla prevádzkuje vetroň, iba ak je výkonnosť primeraná a zodpovedá príslušným pravidlám lietania a všetkým ostatným obmedzeniam, ktoré sa vzťahujú na let, vzdušný priestor alebo použité letiská alebo miesta prevádzky, pričom musí zohľadniť presnosť grafického záznamu všetkých používaných máp. ODDIEL 5 Balóny CAT.POL.B.100 Prevádzkové obmedzenia a) V každej fáze prevádzky musí naloženie a hmotnosť balóna vyhovovať obmedzeniam stanoveným v AFM alebo v prevádzkovej príručke, ak táto príručka obsahuje prísnejšie požiadavky. b) Štítky, zoznamy, označenia prístrojov alebo ich kombinácia, v ktorých sa uvádzajú prevádzkové obmedzenia predpísané v letovej príručke lietadla (AFM) na účely vizuálneho zobrazenia, musia byť v balóne zobrazené. CAT.POL.B.105 Váženie a) Prevádzkovateľ zabezpečuje, aby sa hmotnosť balóna určila skutočným zvážením pred prvým uvedením do prevádzky. Kumulované účinky modifikácií a opráv na hmotnosť sa musia započítať a riadne zdokumentovať. Tieto informácie sa musia poskytnúť veliteľovi lietadla. Ak nie je vplyv modifikácií na hmotnosť presne známy, balón sa musí opäť zvážiť. b) Váženie vykonáva buď výrobca balóna, alebo sa vykonáva v súlade s nariadením (ES) č. 2042/2003, ak je to uplatniteľné. CAT.POL.B.110 Systém stanovenia hmotnosti a) Prevádzkovateľ balóna zavedie systém, ktorým sa určí, akým spôsobom sa budú pre jednotlivé lety presne stanovovať tieto položky, aby veliteľ lietadla mohol overiť, či sú dodržané obmedzenia stanovené v AFM: 1. hmotnosť prázdneho balóna; 2. hmotnosť dopravného nákladu; 3. hmotnosť paliva alebo záťaže na palube; 4. vzletová hmotnosť; 5. naloženie balóna vykonávané pod dohľadom veliteľa lietadla alebo kvalifikovaného personálu; 6. príprava a uchovávanie celej dokumentácie. b) Veliteľ lietadla musí byť schopný zopakovať výpočet hmotnosti založený na elektronických výpočtoch. c) Dokumentácia o hmotnosti sa vypracuje pred každým letom a zdokumentuje sa v prevádzkovom letovom pláne. CAT.POL.B.115 Výkonnosť Veliteľ lietadla prevádzkuje balón, iba ak je výkonnosť primeraná a zodpovedá príslušným pravidlám lietania a všetkým ostatným obmedzeniam, ktoré sa vzťahujú na let, vzdušný priestor alebo použité letiská alebo miesta prevádzky, pričom musí zohľadniť presnosť grafického záznamu všetkých používaných máp.“ k) V podčastiach CAT.IDE.A.100 písm. c), CAT.IDE.A.215 písm. d) a CAT.IDE.H.100 písm. c) sa sloveso „musí“ nahrádza príslušnou vyčasovanou formou slovesa byť. l) V podčasti CAT.IDE.H.260 sa obrázok 1 nahrádza týmto obrázkom: Obrázok 1 m) V PODČASTI D – PRÍSTROJE, ÚDAJE A VYBAVENIE sa vkladajú tieto ODDIELY 3 a 4: „ODDIEL 3 Vetrone CAT.IDE.S.100 Prístroje a vybavenie – všeobecné ustanovenia a) Prístroje a vybavenie požadované v tejto podčasti sa musia schváliť v súlade s nariadením (EÚ) č. 748/2012, ak: 1. ich letová posádka používa na kontrolu dráhy letu; 2. sú používané na dosiahnutie súladu s CAT.IDE.S.140; 3. sú používané na dosiahnutie súladu s CAT.IDE.S.145 alebo 4. sú vo vetroni nainštalované. b) Tieto prvky vybavenia, pokiaľ sa v tejto podčasti požadujú, nepodliehajú schváleniu: 1. elektrická baterka; 2. presné hodiny a 3. vybavenie na prežitie a signalizačné vybavenie. c) Prístroje a vybavenie, ktoré sa nepožadujú v tejto podčasti, ako aj ostatné vybavenie, ktoré sa nepožaduje v iných prílohách, ale nachádza sa na palube, musia spĺňať tieto podmienky: 1. informácie získané z týchto prístrojov alebo vybavenia nesmie letová posádka použiť na dosiahnutie súladu s prílohou I k nariadeniu (ES) č. 216/2008 a 2. prístroje a vybavenie nesmú ovplyvniť letovú spôsobilosť vetroňa, a to ani v prípade porúch alebo nesprávnej činnosti. d) Prístroje a vybavenie musia byť ľahko ovládateľné alebo prístupné z pracovného miesta, kde sedí člen letovej posádky, ktorý ich potrebuje použiť. e) Všetko požadované núdzové vybavenie musí byť ľahko dostupné na okamžité použitie. CAT.IDE.S.105 Minimálne vybavenie pre let Ak ktorékoľvek z prístrojov, prvkov vybavenia alebo funkcií vetroňa požadovaných na zamýšľaný let nefungujú alebo chýbajú, let sa nesmie začať, pokiaľ prevádzka vetroňa neprebieha v súlade so zoznamom minimálneho vybavenia (MEL). CAT.IDE.S.110 Prevádzka podľa VFR – letové a navigačné prístroje a) Vetrone prevádzkované počas dňa podľa pravidiel letu za viditeľnosti (VFR) musia byť vybavené prostriedkami na meranie a zobrazovanie: 1. magnetického kurzu v prípade motorových vetroňov; 2. času v hodinách, minútach a sekundách; 3. tlakovej nadmorskej výšky a 4. indikovanej vzdušnej rýchlosti. b) Vetrone prevádzkované za podmienok, v ktorých nie je možné udržať vetroň v želanej letovej polohe bez použitia jedného alebo viacerých dodatočných prístrojov, musia byť popri ustanoveniach písmena a) navyše vybavené prostriedkami na meranie a zobrazovanie: 1. vertikálnej rýchlosti; 2. letovej polohy alebo zatáčania a sklzu a 3. magnetického kurzu. CAT.IDE.S.115 Lety v oblačnosti – letové a navigačné prístroje Vetrone vykonávajúce lety v oblačnosti musia byť vybavené prostriedkami na meranie a zobrazovanie: a) magnetického kurzu; b) času v hodinách, minútach a sekundách; c) tlakovej nadmorskej výšky; d) indikovanej vzdušnej rýchlosti; e) vertikálnej rýchlosti a f) letovej polohy alebo zatáčania a sklzu. CAT.IDE.S.120 Sedadlá a systémy pripútania a) Vetrone musia byť vybavené: 1. sedadlom pre každú osobu na palube a 2. bezpečnostným pásom so záchytným systémom hornej časti trupu na každom sedadle podľa letovej príručky lietadla. b) Bezpečnostný pás so záchytným systémom hornej časti trupu musí mať jednobodové rozopínanie. CAT.IDE.S.125 Prídavný prívod kyslíka Vetrone prevádzkované v tlakových nadmorských výškach väčších ako 10 000 ft musia mať vybavenie na uchovávanie a dodávanie kyslíka s dostatočným množstvom kyslíka na dýchanie pre: a) členov posádky po celý čas dlhší ako 30 minút, keď je tlaková nadmorská výška v rozmedzí 10 000 až 13 000 ft, a b) všetkých členov posádky a cestujúcich po celý čas, keď je tlaková nadmorská výška väčšia ako 13 000 ft. CAT.IDE.S.130 Lety nad vodou Veliteľ vetroňa prevádzkovaného nad vodou určí riziko pre prežitie osôb na palube v prípade núdzového pristátia na vode, na základe ktorého rozhodne, či je na palube potrebné toto vybavenie: a) záchranné vesty alebo rovnocenné individuálne plávacie zariadenie pre každú osobu na palube, ktoré musia mať osoby na sebe alebo ktoré musia byť uložené tak, aby boli ľahko dostupné zo sedadiel osôb, pre ktoré sú určené; b) núdzový vysielač polohy (ELT) alebo osobný rádiomaják (PLB) schopný vysielať súčasne na frekvenciách 121,5 MHz a 406 MHz, ktorý pri sebe nosí člen posádky alebo cestujúci, a c) zariadenie na vydávanie tiesňových signálov počas letu: 1. nad vodou vo vzdialenosti od pevniny, ktorá sa nedá preletieť kĺzavým letom, alebo 2. ak dráha vzletu alebo priblíženia vedie nad vodou tak, že v prípade nehody by bolo pravdepodobné núdzové pristátie na vode. CAT.IDE.S.135 Vybavenie na prežitie Vetrone prevádzkované v oblastiach, kde by pátranie a záchrana boli osobitne náročné, musia byť vybavené takým signalizačným zariadením a záchranným vybavením, aké je vhodné pre oblasť, nad ktorou prebieha let. CAT.IDE.S.140 Rádiové komunikačné zariadenie a) Ak sa to vyžaduje vo vzdušnom priestore, v ktorom prebieha let, musia mať vetrone rádiové komunikačné zariadenie umožňujúce obojsmerné spojenie s tými leteckými stanicami a na takých frekvenciách, ako je stanovené v požiadavkách pre vzdušný priestor. b) Rádiové komunikačné zariadenie, ak sa vyžaduje podľa písmena a), musí umožňovať spojenie na leteckej núdzovej frekvencii 121,5 MHz. CAT.IDE.S.145 Navigačné zariadenie Vetrone musia mať potrebné navigačné vybavenie, ktoré im umožní postupovať v súlade s: a) letovým plánom letových prevádzkových služieb (ATS), ak je to použiteľné, a b) príslušnými požiadavkami pre vzdušný priestor. CAT.IDE.S.150 Odpovedač Ak sa to vyžaduje vo vzdušnom priestore, v ktorom prebieha let, vetrone musia byť vybavené odpovedačom sekundárneho prehľadového radaru (SSR) so všetkými požadovanými vlastnosťami. ODDIEL 4 Balóny CAT.IDE.B.100 Prístroje a vybavenie – všeobecné ustanovenia a) Prístroje a vybavenie požadované v tejto podčasti sa musia schváliť v súlade s nariadením (EÚ) č. 748/2012, ak: 1. ich letová posádka používa na určenie dráhy letu; 2. sú používané na dosiahnutie súladu s CAT.IDE.S.155 alebo 3. sú v balóne nainštalované. b) Tieto prvky vybavenia, pokiaľ sa v tejto podčasti požadujú, nepodliehajú schváleniu: 1. elektrická baterka; 2. presné hodiny; 3. súprava prvej pomoci; 4. vybavenie na prežitie a signalizačné vybavenie; 5. alternatívny zápalný zdroj; 6. hasiaca deka alebo ohňovzdorná prikrývka; 7. vlečné lano a 8. nôž. c) Prístroje a vybavenie, ktoré sa nepožadujú v tejto podčasti, ako aj ostatné vybavenie, ktoré sa nepožaduje v iných prílohách, ale nachádza sa na palube, musia spĺňať tieto podmienky: 1. informácie získané z týchto prístrojov alebo vybavenia nesmie letová posádka použiť na dosiahnutie súladu s prílohou I k nariadeniu (ES) č. 216/2008 a 2. prístroje a vybavenie nesmú ovplyvniť letovú spôsobilosť balóna, a to ani v prípade porúch alebo nesprávnej činnosti. d) Prístroje a vybavenie musia byť ľahko ovládateľné alebo prístupné z pracovného miesta člena letovej posádky, ktorý ich potrebuje použiť. e) Všetko požadované núdzové vybavenie musí byť ľahko dostupné na okamžité použitie. CAT.IDE.B.105 Minimálne vybavenie pre let Ak ktorékoľvek z prístrojov, prvkov vybavenia alebo funkcií balóna požadovaných na zamýšľaný let nefungujú, let sa nesmie začať, pokiaľ prevádzka balóna neprebieha v súlade so zoznamom minimálneho vybavenia (MEL). CAT.IDE.B.110 Prevádzkové svetlá Balóny prevádzkované v noci musia byť vybavené: a) protizrážkovými svetlami; b) prostriedkami zabezpečujúcimi dostatočné osvetlenie všetkých prístrojov a vybavenia, ktoré sú nevyhnutné pre bezpečnú prevádzku balóna, a c) elektrickou baterkou. CAT.IDE.B.115 Prevádzka podľa VFR – letové a navigačné prístroje a súvisiace vybavenie Balóny prevádzkované podľa VFR musia byť vybavené: a) prostriedkami na zobrazovanie smeru prúdu a b) prostriedkami na meranie a zobrazovanie: 1. času v hodinách, minútach a sekundách; 2. vertikálnej rýchlosti, ak sa to vyžaduje v letovej príručke lietadla; 3. tlakovej nadmorskej výšky, ak sa to vyžaduje v letovej príručke lietadla, ak je to stanovené v požiadavkách pre vzdušný priestor, alebo ak je potrebné kontrolovať nadmorskú výšku na účely využívania kyslíka, a 4. s výnimkou plynových balónov, tlaku všetkých prívodov plynného paliva. CAT.IDE.B.120 Systémy pripútania Balóny s prehradenými košmi musia byť vybavené systémom pripútania pre veliteľa. CAT.IDE.B.125 Súprava prvej pomoci a) Balóny musia byť vybavené súpravou prvej pomoci. b) Ďalšia súprava prvej pomoci sa nachádza v sprievodnom vozidle. c) Súprava prvej pomoci musí byť: 1. ľahko dostupná na použitie a 2. pravidelne obnovovaná/dopĺňaná. CAT.IDE.B.130 Prídavný prívod kyslíka Balóny prevádzkované v tlakových nadmorských výškach väčších ako 10 000 ft musia mať vybavenie na uchovávanie a dodávanie kyslíka s dostatočným množstvom kyslíka na dýchanie pre: a) členov posádky po celý čas dlhší ako 30 minút, keď je tlaková nadmorská výška v rozmedzí 10 000 až 13 000 ft, a b) všetkých členov posádky a cestujúcich po celý čas, keď je tlaková nadmorská výška väčšia ako 13 000 ft. CAT.IDE.B.135 Ručné hasiace prístroje Teplovzdušné balóny musia byť vybavené najmenej jedným ručným hasiacim prístrojom, ako sa vyžaduje v príslušných predpisoch letovej spôsobilosti. CAT.IDE.B.140 Lety nad vodou Veliteľ balóna prevádzkovaného nad vodou určí riziko pre prežitie osôb na palube v prípade núdzového pristátia na vode, na základe ktorého rozhodne, či je na palube potrebné toto vybavenie: a) záchranné vesty pre každú osobu na palube alebo rovnocenné individuálne plávacie zariadenie pre každú osobu na palube mladšiu ako 24 mesiacov, ktoré musia mať osoby na sebe alebo ktoré musia byť uložené tak, aby boli ľahko dostupné z miest osôb, pre ktoré sú určené; b) núdzový vysielač polohy (ELT) alebo osobný rádiomaják (PLB) schopný vysielať súčasne na frekvenciách 121,5 MHz a 406 MHz, ktorý pri sebe nosí člen posádky alebo cestujúci, a c) zariadenie na vydávanie tiesňových signálov. CAT.IDE.B.145 Vybavenie na prežitie Balóny prevádzkované v oblastiach, kde by pátranie a záchrana boli osobitne náročné, musia byť vybavené takým signalizačným zariadením a záchranným vybavením, aké je vhodné pre oblasť, nad ktorou prebieha let. CAT.IDE.B.150 Rôzne vybavenie a) Balóny musia byť vybavené ochrannými rukavicami pre všetkých členov posádky. b) Teplovzdušné balóny musia byť vybavené: 1. alternatívnym zápalným zdrojom; 2. prostriedkami na meranie a zobrazovanie množstva paliva; 3. hasiacou dekou alebo ohňovzdornou prikrývkou a 4. vlečným lanom s minimálnou dĺžkou 25 m. c) Plynové balóny musia byť vybavené: 1. nožom a 2. vlečným lanom s minimálnou dĺžkou 20 m vyrobeným z prírodného vlákna alebo elektrostatického vodivého materiálu. CAT.IDE.B.155 Rádiové komunikačné zariadenie a) Ak sa to vyžaduje v požiadavkách pre vzdušný priestor, musia byť balóny vybavené rádiovým komunikačným zariadením na pracovnom mieste pilota umožňujúcim obojsmerné spojenie s tými leteckými stanicami a na takých frekvenciách, ako je stanovené v požiadavkách pre vzdušný priestor. b) Rádiové komunikačné zariadenie, ak sa vyžaduje podľa písmena a), musí umožňovať spojenie na leteckej núdzovej frekvencii 121,5 MHz. CAT.IDE.B.160 Odpovedač Ak sa to vyžaduje vo vzdušnom priestore, v ktorom prebieha let, musia byť balóny vybavené odpovedačom sekundárneho prehľadového radaru (SSR) so všetkými požadovanými vlastnosťami.“